Tuhár

Tuhár je obec na Slovensku v okrese Lučenec.

Polohopis 
Obec leží na východnom okraji Krupinskej planiny v doline Tuhárskeho potoka.

Dejiny 
Prvá písomná zmienka o obci je z roku 1548. Obyvateľstvo sa zaoberalo poľnohospodárstvom, chovom dobytka a ošípaných, neskôr aj uhliarstvom a vápenníctvom.

Kultúra a zaujímavosti

Pamiatky 
 Rímskokatolícky kostol sv. Karola Boromejského, jednoloďová barokovo-klasicistická stavba s polygonálne ukončeným presbytériom a vežou tvoriacou súčasť jeho hmoty z rokov 1836-1841. Veža je ukončená kupolovou helmicou s laternou. Interiér kostola je zaklenutý pruskými klenbami.

Referencie

Externé odkazy 
 Oficiálna stránka obce
 Najkrajší kraj- turistické atrakcie v obci

Iné projekty 

 
Obce okresu Lučenec